Exqrch/javanese-Komodo-pixelgpt huggingface dataset:
Boten namung kéwan langka ingkang wonten ing kepuloan Obi punika, nanging ugi wonten kathah tuwuhan langka, kados ta Obi Matoa kanthi nama latin "Pometia pinnata", Gufasa kanthi nama latin "Vitex cofassus", Samama kanthi nama latin "Anthocephalus macrophyllus", saha anggrek hutan ugi saged kapanggih ing wewengkon Kapuloan Obi
Kajawi saking pesona alamipun, ing kapuloan Obi ugi dipunsamektakaken pesona bahari saking laut ingkang éndah
Pasir putih kasebar wonten ing dheretaning pasisir ing Kapuloan Obi, kanthi suguhan laut ingkang bening ugi saéngga para wisatawan saged langsung ningali kaendahaning biota laut ingkang wonten ing sapinggiring pasisir
Kathah kerang ingkang éndah wonten ing salebeting laut ing Kapuloan Obi ugi ingkang boten saé manawi boten dipuntingali.
Dèwi Manuhara Dewi Manuhara, wonten ing paringgitan Jawa punika putranipun Wiku Manikara saking pratapan Tirtakawana
Dewi Manuhara minangka garwanipun Arjuna, ugi gadhah putri kembang, ingkang asma Pergiwa kaliyan Pergiwati.
Bathara Surya "Kanggé kagunan sanès saking Surya, mangga mriksani Surya" Miturut crita pedhalangan, Bathara Surya putrane Sang Hyang Ismaya (Semar) lan Dewi Senggani sing angka 5
Duwe kadang 9 cacahe
Wondene urutane: (1) Sang Hyang Wungkuhan (Sang Hyang Bongkokan), (2) Sang Hyang Siwah, (3) Sang Hyang Wrehaspati, (4) Sang Hyang Yamadipati, (5) Sang Hyang Surya (Bathara Surya iki), (6) Sang Hyang Candra, (7) Sang Hyang Kuwera, (8) Sang Hyang Tamburu, (9) Sang Hyang Kamajaya, (10) Dewi Sarmanasiti (Darmanastiti)
Bathara Surya dewaning srengenge utawa dewaning rahina (awan)
Garwane 2, yaiku Dewi Ngruna lan Dewi Ngruni
Manut pakem pedhalangan, Dewi Ngruna lan Ngruni pinaringan antiga (endhog) niji dening Bathara Guru
Antiga iku pinangkane saka Dewi Kastapi ( putrane putri Bathara Wisnu kang ditrimakake marang Garudha Brihawan, titihane Bathara Wisnu)
Antiga kang diparingake dening Dewi Ngruna pungkasane netes dadi Garudha Sempati lan Jenthayu (Jathayu)
Kang kaparingake marang Dewi Ngruni pungkasane netes dadi Naga Gumbang lan ula cilik-cilik pirang-pirang
Bathara Surya kagungan kreta kang tinarik jaran cacahe 7
Ya kreta iki kang nate digunakake Bathara Wisnu kanggo nggiles Prabu Watugunung ratu ing Gilingwesi nganti tumeka ing seda, sawise kebedhek cangkrimane
Wondene cangkrimane Prabu Watugunung ana 4, yaiku: (1) Wit dhakah (gedhe) woh dhikih (cilik), (2) Wit dhikih woh dhakah, (3) Wit dhakah woh dhakah, (4) Wit dhikih woh dhikih
Bathara Wisnu kang wektu iku wujud pandhita, peparab Resi Satmata, nuli ambedhek cangkrimane Prabu Watugunung: (1) Wit dhakah woh dhikih iku antarane wit ringin, wite gedhe wohe cilik
Karepe, priyayi luhur, senadyan nurunake wong cilik tetep diopeni, (2) Wit dhikih woh dhakah, iku antarane semangka, wite cilik wohe gedhe, handayani lan nyegerake awak, (3) Wit dhakah woh dhakah, iku antarane krambil, wite gedhe wohe uga gedhe
Akeh sakabehe lan gedhe pigunane, (4) Wit dhikih woh dhikih, iku antarane lombok, wite cilik wohe uga cilik, rasane pedhes, nanging uga gedhe dayane
Iku mau jenenge Supila wipula, karepe manungsa kudu ngerti marang pigunane
Karepe Prabu Watugunung, kabeh turun-turune lan para kulawargane supaya tansah pinilala dijupuk daya pigunane, lan ngelingana sejarah lan bibit kawite
Yaiku mula bukane petungan Pawukon
Wujude wayang Bathara Surya gagrag yogya ana 2, jangkahan lan bokongan
Yen gagrak surakarta, ngagem topong (kaya makuthane Adipati Karna) lan nganggo jubah
Putrane Bathara Surya kang asring kocap mung 2: (1) Sang Hyang Rawiatmaja (kang nurunake para ratu Maespati, (2) Adipati Karna
Carita Cupu Manik Astagina
Bathara Surya naté paring bebungah wujud cupu marang Dewi Windradi garwane Resi Gotama
Nanging Cupu Manik Astagina malah dadi rebutan putrane ya iku Guwarsa lan Guwarsi
Dewi Windradi disabda dadi tugu déning Resi Gotama
Déné Guwarsa lan Guwarsi malih dadi kethèk (dadi Sugriwa lan Subali) sawisé nyemplung tlaga Sumala amarga nggoleki cupu sing dibuncang Resi Gotama
Dewi Anjani mung raup lan wisuh mula rail an tangane dadi wujud kethèk
Bathara Surya uga naté nglakoni sanggama karo Kunthitalibrata saéngga lair Suryaputra.
Kadadeyan iku sarana kena walat utawa kutukan mantra Aji Kunta Wekasing Rasa Sabda Tunggal Tanpa Lawan
Dewi Kunthi wiwit timur pancen dhemen ngangsu kawruh babagan ngèlmu
Awit saka iku, Kunthi meguru klawan Brahmana kang aran Resi Druwasa, banjur diwènèhi Aji Kunta Wekasing Rasa Sabda Tunggal Tanpa Lawan
Ilmu mau duwé daya kang ampuh kanggo ngundang Déwa
Resi Druwasa wanti – wanti mantra mau ora éntuk diucapake nalika adus utawa arep turu
Nanging Kunthi ora percaya babagan daya mantra Aji Kunta, awit saka iku Dewi Kunthi nyoba ngucapke mantra mau nalika srengéngé arep surup
Kunthi lungguh ndodok ing tengah senthong kanthi tangane tempuk lan mripate merem dhèwèké ngucapke mantra mau
Lantaran iku Bathara Surya sing kudune ngaso, dadi kepincut banjur mara tekan kamare Kunthi, kebeneran Kunthi lagi arep adus
Nalika mangerteni Bathara Surya ana ngarepe, Kunthi gugup banjur nggayuh klambi kang ana ing sandhinge, nanging sing kecekel mung kemben, saéngga mung saparo saka awake kang bisa ketutup
Pungkasané Kunthi gelem nglakoni sanggama klawan Bathara Surya
Miturut kapitadosan agama Hindhu, Surya (Devanagari: सूर्य surya, "Cahya Agung") punika asma déwa "srengéngé" (srengéngé)
Surya ugi dipunpendhet wonten paringgitan minangka déwa ingkang nguwaosi saha ngatur surya, srengéngé utawi "srengéngé"
Pramila makaten, panjenenganipun dipunparingi gelar Bathara.Wonten ing kapitadosan agama Hindhu punika, Bhatara Surya dipungambaraken ngasta kreta ingkang dipungeret pitung "jaran"
Pitung "jaran" punika nggambaraken pitung warna kluwung utawi pitung cakra
Kreta punika dipunkusiri déning Aruna, saduluripun Garuda-putranipun Dewi Winata.
Roald Dahl Roald Dahl inggih punika penulis carita laré alit ingkang misuwur saking Inggris
Sampun kathah buku-bukunipun ingkang misuwur lan dipunterjemahaken wonten ing kathah basa
Roald Dahl punika lair ing South Wales taun 1916
Panjenenganipun gadhah sedhèrèk sekawan anama Astri, Alfhild, Else lan Asta
Bapakipun Roald Dahl namanipun Harald Dahl
Sasampunipun Roald Dahl diwasa, ing 2 Juli 1953, panjenenganipun krama kaliyan , salah satunggalipun aktris Hollyood wonten ing jamanipun
Roald kaliyan Patricia patutan cacah gangsal
Putra-putranipun anama Olivia, Tessa, Theo, Ophelia lan Lucy
Nanging, anggènipun Roald Dahl lan dados manten namung 30 taun amargi ing 17 November 1983 panjenenganipun sami "cerai"
Sasampunipun cerai, panjenenganipun krama malih kaliyan Felicity "Liccy" Crosland ing taun ingkang sami kaliyan taun cerainipun, inggih punika taun 1983
Caritanipun Roald Dahl ingkang kaping satunggal dipunterbitaken inggih punika pengalamanipun panjenenganipun piyambak nalika Dahl taksih dados juru anggegana ing RAF, ingkang dipunparingi irah-irahan "Shot Down Over Libya"
Carita punika dipunterbitaken déning "Saturday Evening Post"
Ingkang marakaken Roald Dahl nyerat carita punika inggih punika salah satunggaling penulis anama C
Miturut Roald Dahl, panjenenganipun éntuk upah nyerat carita punika $ 1,000 saking "Saturday Evening Post"
Wiwitanipun Roald Dahl dados penulis carita laré alit punika amargi panjenenganipun asring ndamel carita kanggé putra-putranipun ingkang cacah gangsal
Carita wau mangké dipuncritani dhateng putra-putranipun sadèrèngipun putra-putranipun tilem
Caritanipun Roald Dahl ingkang pisanan dipuntérbitaken lan dados karya ingkang ndamel namanipun misuwur inggih punika "James and The Giant Peach" utawi basa Jawinipun "James lan Persik Raseksa"
Buku punika dipunterbitaken ing taun 1961.
Pumori Gunung Pumori inggih punika salah satunggaling gunung ingkang populer wonten ing saperanganipun gunung ingkang gadhah inggil langkung saking 7000 mèter
Paminggah anggènipun minggah gunung punika boten radi kangelan, amargi rutenipun ingkang gampil dipunminggahi
GUnung Pumori papanipun manggèn wonten ing sisih kilenipun GUnung Everest, ing watesanipun antawisipun Nepal kaliyan Tibet.
Rakhiot Peak Rokhiot Peak ingkang basa jawanipun pucuk Rokhiot inggih punika salah satunggaling puncak sanèsipun ingkang manggèn wonten ing Gilgit, Baltistan, Pakistan
Pucuk ingkang manggèn wonten ing sacelakipun Rokhiot Peak inggih punika North Peak ingkang tebihipun kirang langkung 2 kilo mèter saking Rokhiot peak, lajeng wonten Nanga Parbat ingkang panggènanipun 5 kilo mèter saisih wétan-kidulipun Rokhiot peak, lajeng wonten West Chongra kaliyan Bazhin Glacier sisih kidulipun.
Gunung punika inggilipun 7070 mèter.
Shivling Shilving Inggih punika salah satunggaling nama gunung ingkang manggèn wonten ing Uttarkashi, Uttarakhand, nagara India
Gunung punika inggilipun 6543 mèter
Wulan ingkangs ae kanggé minggah gunung punikawulan Juni, Juli, Agustus, September
Tiyang ingkang kaping pisan sukses anggènipun minggah gunung punika Hukam Singh, Ang Tharhay, Pemba Tharkay, Laxman Singh kaliyan Pasang Sherpa.
Nama gunung Shivling kapundhut saking Shiva Tuhan wonten ing agama Hindhu, teges harfiahipun inggih punika 'lingga siwa'.
Buni Zom Buni Zom inggih punika salah satunggaling gunung ingkang dèrèng kathah tiyang ingkang minggahi
Gunung punika manggèn wonten ing Pakistan, India
Inggilipun Buni Zom 21.493 kaki utawi 6551 mèter
Miturut data saking Peakery gunung punika dados gunung ingkang inggilipun urutan 44 wonten ing Pakistan
Pucuk sanesipuningkang celak saking gunung punika Chikar Thun, SHaduk, Garik Sori, Ghandaro Tek, Tek Ushniro, kaliyan Noghor Zom.
Saraghrar Saraghrar inggih punika salah satunggaling nama gunung ingkang inggilipun 7349 mèter utawi 24.110 kaki
Gunung punika manggèn wonten ing Pakistan, minangka dados salah satunggaling saperanganipun Hindukush
Gunung Saraghrar dados gunung ingkang paling inggil urutan kaping sekawan wonten ing Hindukush
Wulan ingkang saé kanggé minggah gunung punika wulan Juni, Juli kaliyan Agustus
Gunung punika dipunminggahi nalika taun 1959 déning Fosco Maraini, Franco Alletto, Giancarlo Castelli, Paolo Consiglio kaliyan Betto Pinelli
Baintha Brakk Baintha Brakk inggih punika gunung ingkang inggilipun 7.285 mèter utawi 23.901 kaki
Gunung punika papanipun manggèn wonten ing Muztaqh Panmah, Pakistan
gunung punika minangka subrange saking Karakoram
Gunung Baintha Brakk dadaos gunung ingkang misuwur wonten ing donya amargi rutenipun angèl dipunminggahi
Kajawi punika perkawisan sanèsipun babagan beruang ingkang nembé ngelih ingkang saged nrisak camp-camp
Gunung punika dipunminggahi kaping pisan nalika taun 1977
Salajengipun nembé dipunminggahi malih nalika taun 2004.
Viètnam Lor Républik Démokratik Vietnam (RDV) (basa Vietnam: "Việt Nam Dân Chủ Cộng Hòa"), biyasa ditepungi minangka Vietnam Lor, iku sawijining nagara kang diyasa déning Ho Chi Minh lan diakoni déning Républik Rakyat Cina lan Uni Sovyèt taun 1950
Sawisé kakalahan Prancis sajeroning Paperangan Dien Bien Phu nalika taun 1954, Prancis kanthi resmi ngakoni kadhulatan nagara mau lan nagara iku banjur kapecah dadi loro; sijiné manèh Vietnam Kidul
Sawisé pamecahan mau, akèh warga ing Lor kang lumayu menyang Kidul, akèh-akèhé saka wong mau iku umat Katulik kang ngeklaim yèn pamaréntah Lor duwé kawicaksanan kang ora adil marang pameluk agama mau
Ibu kutha Vietnam Lor ana ing Hanoi lan dipréntah déning papréntahan kuminis kang éntuk panyengkuyungé Uni Sovyèt lan Républik Rakyat Cina
Kaloro nagara iki mbiyantu Vietnam Lor nalika dumadiné Perang Vietnam nglawan Amérika Sarékat lan Vietnam Kidul
Sawisé tibané pamaréntah Vietnam Kidul tanggal 30 April 1975, kaloro nagara iki kanthi resmi manunggal nalika tanggal 2 Juli 1976 dadi sawijining nagara kanthi jeneng Républik Sosialis Vietnam utawa kang racaké ditepungi minangka Vietnam.
Kindu Kindu iku kutha ing Républik Dhémokratik Kongo lan wujud kutha krajan saka provinsi Maniema
Kutha iki duwé populasi watara 200.000 sing ndunungi lan ana ing kiwa-tengené Kali Kongo ing kadhuwuran watara 500 mèter, lan ana ing 400 km ing sisih kulon Bukavu, kutha krajan provinsi Sud-Kivu
Kindu kagandhèng lumantar sepur menyang kutha-kutha Kalemie, Kamina lan Kananga
Kindu uga duwé sawijining lapangan udara kanthi dawa landhesan 2.200 mèter
Dalan-dalan ing provinsi Maniema akèh-akèhé durung rata lan kahanané ala
Kutha iki wujud punjer sing wigati kanggo pangadolan gadhing, emas, lan batur tukon suwéné abad angka 19
Para pedagang batur tukon saka Arab-Swahili wiwit dagang ing kéné wiwit taun 1860 lan ngirimaké dagangané liwat dalan dharat menyang Zanzibar
Lambang-lambang kabudayan Islam lan Swahili tansaya katon ing Kindu
Akèh-akèhé barang sing dikirimaké menyang kutha iki teka saka kutha-kutha Goma, Bukavu, lan Kinshasa liwat jalur udara
Kindu ana ing 2°57´S, 25°55´E ing kadhuwuran watara 1500 kaki ing sandhuwuré lumahing laut.
Fosfolipid Fosfolipid utawi "phospholipid" inggih punika glisérida ingkang ngandung fosfor ing wujud Èstér asem fosfor
Punia fosfolipid saged dipunwastani [fosfogliserida.(dipununduh Tanggal 9 Oktober 2012) Fosfolipid inggih punika suatu glisèrida ingkang ngandung fosfor ing wujud Èstér asem fosfor.(dipununduh Tanggal 9 Oktober 2012) fosfolipid inggih punika kalih asem lémak lan gugus fosfat ingkang gégayutan kaliyan molékul gliserol
Komponén utami mémbran biologi.(dipununduh Tanggal 9 Oktober 2012) fosfolipid inggih punika suatu glisarida ingkang ngandung fosfor ing wujud Èstér asem fosfot
Sakménika fosfolipid inggih punika fosfoglisèrida
Sényawa-sényawa ing golongan fosfoglisérida punika saged dipuntingali dados [[dérivat asem alfa fosfatidat
Gugus ingkang dipupunikatikaliyan asem fosfatidat antawisipun kolin, Ètanolamina, sèrin saha inositol
Ing punika sényawa kalébét fosfolipid inggih punika fosfatidiletanolamina, fosfatidelserin saha fosfatidilinositol
Umumipun fosfolipid wonten ing salèbéting sél tuwuhan, kéwan lan manungsa
Ing tuwuhan fosfolipid ing kèdélai, ing manungsa utawi kéwan wonten ing ndok, polo, hati, ginjel, pangkrèas, paru-paru, saha jantung
Fosfolipid asifat Èsénsial kanggé sél amérgi kagolong komponén ménbran sél
Struktur fosfolipid ingggih punika tuladha klasik
Fosfolipid sami kaliyan molékul lémak anaging namung gadhah kalih asem lémak ingkang kantél ing glisérol, anaging boten tiga
Gugus hidroksil kétiga ing gliserol gégayutan kaliyan gugus fosfat, ingkang gadhah momotan listrik négatif
Molèkul-molèkul alit, ingkang limrahipun gadhah momotan utawi polar, saged dipunaturaken ing gugus fosfat kanggé wujud warna fosfolipid
Kalih ujung fosfolipid nunjuakén prilaku ingkang bènten kaliyan toya
Ékor hidrokarbon asifat hidrofobik lan dipuntébihakén saking toya
Nanging gugus fosfat lan molékul ngèlékat ing gugus punika wujud sirah hidrofilik ingkang gadhah afinitas déning toya
Manawi dipuntambahaken ing toya, fosfolipid nyusun saking wujud agregat ingkang lapisanipun kalih utawi "bilayer" ingkang ngelindungi hidrofobik saking toya
Fosfolipid gadhah sirah hidrofilik utawi polar saha kalih Èkor hidrofobik utawi [[nonpolar
Kéanéragaman fosfolipid adédasar saking bèntènipun kaliyan kalih asem lèmak saha gugus-gugus ingkang ngèlékét ing gugus fosfot ing sirah
Fosfolipid punika dipunwastani fosfatidilkolin, dipunlèkati kaliyan gugus kolin
Tékukan ing salah satunggaling buntut dipunsebapakén kaliyan ikatan rangkap "cis"
(dipununduh Tanggal 9 Oktober 2012)
RAM RAM punika singkatan saking Basa Inggris "Random Access Memory"
Manawi wonten ing Basa Indonesia "Memori Aksès Acak" inggih punika piranti kasar utawi "hardware" komputer ingkang kalebet médhia kanggé nyimpen ingkang isinipun saged dipun-akses wonten ing wekdal ingkang tetep
Boten nggatosaken papanipun data wonten ing memori mau
Punika walikan kaliyan piranti memori ingkang uru kados ta "tape magnetic", "disk" lan "drum"
Awit obahan mekanikal saking médhia panyimpenan punika meksa komputer supados ngakses data kanthi urut
RAM utawi "Random Acces Memory" punika dipuntepangaken nalika taun 60'an
Nanging wanci wekdal punika "memori semikonduktor" dèrèng kawéntar amargi reginipun ingkang awis sanget
Nalika rumiyin padatanipun kanggé ngginakaken memori utama magnetic
Perusahaan semi konduktor kados Intel murwakani debutipun kanthi damel utawi produksi RAM mliginipun ingkang jinis DRAM
padatanipun RAM saged dipunserat saha dipunwaos, walikan kaliyan ROM singkatan saking "Read Only Memory"
Limrahipun Ram dipun-ginakaken kanggé nyimpen data primer (memori utama) wonten ing komputer supados dipun-ginakaken kanggé ngéwahi informaasi kanthi aktif ananing namung pinten piranti ingkang nganggé jinising RAM kanggé nyimpen data sekundèr jangka ingkang langkung dangu
Nanging wonten ugi ingkang gadhah pamanggih bilih ROM "Read Only Memory" punika wujud sanèsipun saking RAM "RAndom Access memory"
Amargi sipatipun ingkang sajatosipun ugi "Random Access" kados SRAM utawi DRAM
Namung prosès panyeratan wonten ing ROM punika mbetahaken prosès mirunggan ingkang boten gampil lan fleksibel kados SRAM lan DRAM
Kajawi punika péranganing "space address RAM" (memori utama) saking sistem ingkang dipun-peta dhateng satunggal utawi kalih chip ROM.
Accelerated Graphics Port AGP punika saking Basa inggris singkatan saking "Accelerated Graphics Port" inggih punika bus ingkang mirunggan kanggé bus ingkang njurung kartu grafis ingkang gadhah kinerja ingkang inggil, nggntosaken bus ISA, bus VESA utawi bus PCI ingkang kaginakaken sadèrèngipun
Spesifikasi AGP 1.0 makarya kanthi karikatan 66 MHz (AGP 1x) utawi 133 MHz (AGP 2x), 32-bit, saha ngginakaken sinyal 3.3 Volt
AGP versi 2.9 dipunrilis nalika Mèi 1998 kanthi nambah karikatan dumugi 266 MHz (AGP 4x), saha tegangan ingkang langkung andhap 1.5 Volt ..
Masjid Raya Bayur Masjid Raya Bayur yaiku masjid ing Sumatera Kulon kang ana ing Nagari Bayur, kacamatan Tanjung Raya, kabupatèn Agam, Indonésia
Letak masjid kang diadhekake ing wiwit abad ke-20 iki ora adoh saka dalan gedhé kang nghubungake Lubuk Basung (Kutha krajan kabupatèn Agam) kanthi kota Bukittinggi.
Alter Bridge Alter Bridge ya iku Rock band ingkang wiwitan asal saka kutha Orlando, Florida
Band iki didamel déning saka anggota-anggota Creed ya iku Mark Tremonti (gitar dan vokal), Brian Marshall (bass), Scott Phillips (drum) lan Myles Kennedy (gital dan vokal) ingkang asalé saka band The Mayfield Four
Alter Bridge ngudhari album kapisan ingkan diparingi asma "One Day Remains", nalika Agustus 2004, banjur album kapindho "Blackbird", nalika Oktober 2007
Kaloro album iki ingkang damel saged sukses makarya
Album katiga diliris nalika September 2010 asmane AB III
Rikala Fèbruari 2012, Phillips ngumumake piyambake damel band anyar asmane Projected kaliyan Sevendust anggotanipun John Connolly karo Vinnie Hornsby,lan bekas juru main gitar Submersed, Eric Friedman
12 Oktober 2012 02.18 (UTC)
Siput Siput utawa keong yaiku jeneng umum kang diwenehaké kanggo anggota kelas moluska Gastropoda
Istilah iki artiné thothok amarga kéwan iki duwé thothok nggelung nalika wis gedhené
Manawa diartikaké kanthi arti kang luwih umum manèh artiné "Gastropoda", kaya ta siput lan siput bugil (siput kang ora duwé thothok, ning basa Jawa dikenal uga karo "resrespo")
Kelas Gastropoda iki ana ing urutan kaping loro paling akèh ning spésies anggotané sawisé Insecta (gegremet)
Habitat, dhapuré, tingkahé, lan anatomi siput uga akèh bervariasiné kaya anggotané yaiku
Siput bisa tinemu ning ngendi waé: kaya ta ing galeng, ning sawah nganti ara-ara, nganti ning njeroning laun kang jero banget
Akèh siput kang dadi kéwan laut, akèh uga kang dadi kéwan darat, banyu tawar, lan banyu payau
Akèh uga siput kang kagolong kéwan hèrbivor, meski ana uga siput kang urip ning darat utawa laut iku kagolong kéwan omnivora utawa karnivora predator
Tuladhané Gastropoda yaiku bekicot ("Achatina fulica"), siput kebun ("Helix sp."), siput laut ("Littorina" sp.) lan siput banyu tawar ("Limnaea" sp.)
Creed didamel ing kutha Tallahassee, Florida nalika taun 1995 nganggo asma kapisan Naked Toddler rikala Stapp lan gitaris Mark Tremonti, damel lagu lan dolan bareng
Banjur piyambake nyuwun pitulung marang Brian Marshall kanggo ngisi bass lan drummer Scott Phillips
Asmane dadi Creed ingkang dipendhèt saka asmane band Marshall, "Maddox Creed".
Virus komputer Virus Komputer ya iku wujud program komputer kang bisa gandakake utawa nyalin dèwèké dhéwé
Lan kanti cara nyelipké salinané ing sajeroning program utawa dhokumèn liya
Virus komputer uga bisa diartékakè aplikasi utawa program kang bisa ngrusak data dhokumèn kang ana ing komputer, virus komputer marakaké pengguna komputer ngrasa terganggu utawa ora nyebapaké prabawa apa-apa.
Ana uga kang ngartèkaké yèn virus ya iku software kang ana ing salah sijiné sistem computer kang ora dikarepaké
Kaya déné virus Biologi, virus komputer gunakaké metode panularan kanti cara nglebokaké dèwèké lan milih target kang bakal diserang
Ing sabeneré ora kabèh virus iku sifaté ngrugèkaké, tanpa disadari ana pira-pira virus kang justru mbantu nguwataké sistem keamanan ing registry komputer
Virus dhéwé wujud malware utawa luwih dawané ya iku malicious software kang ngrugèkaké pangguna komputer
Sacara dasaré lelara komputer ana 3 ya iku "virus", "worm", lan Trojan borse
Nanging akèh wong kang ngarani yèn iku kabèh virus
Macem-macem virus yèn didelok saka: Penularan
Virus saliyané ngrembaka, dèwèké uga nglakokaké panggabungan karo virus kang wis ana ing sajeroning komputer.
Kanti cara mangkono, mangka déwèké bakal angèl dilacak déning anti virus kang wis kadalu warsa
Saliyané léwat internet lan tools kang ngandut virus, pengembangbiakan lan panularan virus uga bisa ngliwati transfer data, médhia CD, Jaringan, flasdisk, diskette utawa médhia liyané kang bisa kanti gampang nglakokaké pertukaran data
Utawa liwat website kang ngandut virus, nalika kita mbukak iku website mau mangka virus bakal lumebu ana ing komputer
Alesan wong gawé virus
Saliyané iseng, uga akèh alesan wong gawé virus, ya iku:
Eliza McCardle Elizabeth McCardle Johnson (#ALIH) minangka Ibu Nagara Amérika Sarékat angka 22 lan minangka garwa saka Andrew Johnson, présidhèn Amérika Sarékat angka 17
Andrew Johnson ngendika manawa garwané akèh jasané amarga ngajari maca lan nulis tanpa nedha pawiyatan sekolahan formal
McCardle nyengkuyung banget karir pulitik garwané
Johnson nikah kaliyan garwané tanggal 5 Mèi 1827 nalika panjenengané yuswané 18 taun lan Eliza yuswané 16 taun .
KONTRAS KONTRAS (Komisi Untuk Orang Hilang dan Kurban Tindak Kekerasan) salah sijiné gugus tugas kang dibéntuk déning LSM kaya ta LPHAM, ELSAM, CPSM, PIPHAM, AJI
Kontras kabéntuk tanggal 20 Maret 1998
Gugus depan iki maune jenenge KIP-HAM kang wis kabéntuk ing taun 1996
Minangka salah sijiné komisi kang kerjane memantau personal HAM, KIP-HAM akèh éntuk pengaduan lan masukan saka masarakat, bisa iku masyarakat kurban utawa masarakat kang wani nyampekake aspirasine babagan masalah HAM kang kadadéan ing laladan.
Gedhung Putih Gedhung Putih ya iku griya kepresidhènan Présidhèn Amérika Sarékat
Gedung iki mapan 1600 Pennsylvania Avenue ing Washington, DC
Gedung iki minangka papan griya resmi présidhèn lan kuluwargané sasuwené mangsa jabatané minangka présidhèn
Nalika salah sijining présidhèn lagi kapilih, présidhèn sing lawas langsung pindah
Gedung Putih uga duwé kantor sing digunakaké présidhèn kanggo nglakokaké papréntahan.
Pulo Bacan Pulo Bacan inggih punika salah satunggaling pulo ingkang dumunung wonten ing Kapuloan Maluku
Ingkang langkung trep, papanipun wonten ing sisih kulon radi kidul pulo Halmahera
Pulo Bacan kalebet ing wewengkon Kabupatèn Halmahéra Selatan provinsi Maluku Utara
Kutha krajanipun inggih punika Labuha ugi wonten ing Pulo Bacan
Pulo Bacan inggih punia pulo ingkang paling ageng ingkang mapan wonten ing Halmahera Selatan
Ing Pulo Bacan ugi wonten sapérangan papan ingkang saged dados objek wisata kados ta: Transportasi
Manawi badhé tumuju dhateng Pulo Bacan, dipunbetahaken wekdal ingkang dangunipun kirang langkung 8 jam kanthi ngginakaken kapal laut saking Ternate dumugi Pelabuhan Babang
Lajeng manawi badhé dhateng kutha krajan Labuha saged nitih angkudan umum, dangunipun 30 menit saking Babang dhateng kutha krajan Kabupatèn Halmahera Selatan punika
Sapérangan ageng warga masarakat ing Pulo Bacan inggih punika suku Bacan, nanging ugi wonten ingkang saking suku Makian, Bugis, Tobele Galela, Button, saha Ternate
Déné agama ingkang kathah dipunpitados déning masarakat Pulo Bacan inggih punika sapérangan ageng dados Musilim (agama Islam) lan sapérangan aling kanthi agama Kristen Protèstan